CNSU: Persoanele vaccinate cu ambele doze nu mai trebuie să stea în carantină dacă au luat contact direct cu o persoană confirmată cu COVID-19.
Persoanele vaccinate cu ambele doze nu stau în carantină dacă sunt contact direct. 1,5 milioane de români care au făcut rapelul unui vaccin anti-COVID-19. CNSU: O persoană este considerată contact direct dacă locuieşte în aceeaşi gospodărie cu un pacient cu COVID.
Într-un document emis de Comitetul Național pentru Situații de Urgență (CNSU) prevede "exceptarea de la măsura carantinei instituită cu privire la persoanele contact direct ale unei persoane confirmate se aplică pentru persoanele care au efectuat vaccinul împotriva virusului SARS-CoV-2 inclusiv cea de a 2-a doză şi pentru care au trecut cel puţin 10 zile de la administrarea celei de a 2-a doze până la data contactului direct".În prezent, 1,5 milioane de români care au făcut şi rapelul unui vaccin anti-COVID nu mai sunt obligaţi să stea în carantină dacă intră în contact cu o persoană infectată cu SARS-CoV-2, conform datelor Comitetului Naţional de Coordonare a Activităţilor privind Vaccinarea împotriva COVID-19 (CNCAV).Astfel, o persoană este considerată contact direct dacă locuieşte în aceeaşi gospodărie cu un pacient cu COVID, dacă a avut un contact fizic direct cu un caz cu COVID sau dacă s-a aflat în aceeaşi încăpere sau a avut contact faţă în faţă cu un caz pozitiv mai mult de 15 minute, la mai puţin de doi metri.De asemenea, persoanele care au schema de imunizare completă nu trebuie să mai stea în carantină și în cazul în care sosesc dintr-o ţară, chiar dacă aceasta este din zona "galbenă" şi are un coeficient mare de infectare.